Alboraia renova les Q de Qualitat Turística i estrena la Certificació de Sostenibilitat de l'Institut per a la Qualitat Turística Espanyola
24 de Gener de 2025

Alboraia continua reforçant el seu posicionament internacional com un destí sostenible i de qualitat, amb experiències i productes tan tradicionals i artesans com l'orxata. Alboraia s'ha consolidat com una destinació turística que no sols destaca per la qualitat dels seus serveis, sinó també pel seu compromís amb la sostenibilitat.

En Fitur, les Tourist Info de La Patacona i Port Saplya han rebut per primer any el Certificat de Sostenibilitat de l'Institut per a la Qualitat Turística Espanyola (ICTE). Les platges de La Patacona i Port Saplaya, i les seues oficines de turisme, han renovat també un any més la Q de Qualitat de l'ICTE, que certifica la qualitat dels seus serveis.

Aquests certificats de qualitat i sostenibilitat obtinguts pel destí són fruit del “treball conjunt de tots els implicats, que tenim el projecte i la il·lusió que Alboraia siga un poble i un destí cada vegada millor en tots els sentits” com assenyala l'alcalde de la localitat, Miguel Chavarría.

L'acte de lliurament ha comptat amb l'assistència d'Israel Martínez, Director general de Turisme de la Conselleria, Miguel Mirones, president del ICTE i Javier García Sánchez, president de l'Institut Tecnològic Hoteler, entre altres representants i professionals del sector.

Aquest esforç per posicionar a la localitat com a destinació turística s'ha vist reflectit amb distintius com el que atorga el SICTED, un projecte de millora de la qualitat de les destinacions turístiques promogut per la Secretaria d'Estat de Turisme, amb el suport de la Federació Espanyola de Municipis i Províncies; el distintiu de municipi de rellevància turística de la Comunitat Valenciana, o els certificats de Qualitur, entre altres.

En Fitur, la major fira de turisme del món, l'orxata artesana d'Alboraia ha sigut una de les protagonistes amb una programació que mostra l'elaboració de la tradicional beguda, i també les seues aplicacions com a ingredient en la cuina, de la mà del Club de Producte “Alboraia, Artesans de l'Orxata”, i el cuiner i divulgador Lluís Penyafort.

Alboraia Turisme i l'equip municipal, al costat del Gremi d'Orxaters Artesans i altres entitats i empreses relacionades amb el sector, continuen treballant per a posicionar Alboraia entre els millors destins tant per als visitants com per a la ciutadania.